ກອງກຳລັງພິເສດ ສຫລ ສັງຫານ ຜູ້ບັນຊາການ ຂັ້ນສູງ ຂອງ IS ໃນຊີເຣຍ
ນາຍ Abu Sayyaf ທີ່ຖືກສັງຫານ ເປັນຜູ້ທີ່ ວໍຊິງຕັນ ບັນຍາຍວ່າ ມີບົດບາດ ໃນການປະຕິບັດ​ງານ ​ດ້ານ​ທະຫານ ​ແລະ ດ້ານການ​ເງິນ ຂອງ​ກຸ່ມລັດອິສລາມ​.
ທຳນຽບຂາວ ແລະ ທຳນຽບຫ້າແຈ ກ່າວໃນວັນເສົາວານນີ້ ວ່າ ໜ່ວຍກຳລັງພິເສດສະຫະລັດ ໄດ້ສັງຫານ ຜູ້ບັນຊາການ ກຸ່ມລັດອິສລາມ ຄົນໜຶ່ງ ແລະ ໄດ້ຈັບໂຕພັນລະຍາຂອງຜູ້ກ່ຽວ ຢູ່ໃນພາກຕາເວັນອອກ ຂອງຊີເຣຍ ໃນການປະຕິບັດການ ທາງພາກພື້ນດິນພຽງຄັ້ງດຽວ ນັບຕັ້ງແຕ່ ກອງກຳລັງປະສົມ ນາໆຊາດ ເລີ້ມຕົ້ນໂຈມຕີທາງອາກາດ ຕໍ່ກຸ່ມຫົວຮຸນແຮງດັ່ງກ່າວ ເມື່ອເດືອນສິງຫາປີກາຍນີ້ ເປັນຕົ້ນມາ ບັນດາເຈົ້າໜ້າທີ່ ບັນຍາຍກ່ຽວກັບ ຊາຍສັນຊາດຕູນີເຊຍທີ່ຮູ້ ຈັກກັນໃນຊື່ ທ້າວ Abu Sayyaf ວ່າ ມີບົດບາດ ໃນການປະຕິ ບັດງານ ດ້ານທະຫານ ແລະ ດ້ານການເງິນຂອງກຸ່ມດັ່ງກ່າວ ທີ່ ລວມທັງແຫລ່ງລາຍຮັບຫຼັກຂອງກຸ່ມ ກໍຄືອຸດສາຫະກຳນ້ຳມັນ ແລະ ແກັສ ໃນຕະຫລາດມືດ ຕາໜ່າງຂ່າວ ABC ຂອງສະຫະລັດ ອ້າງຄຳເວົ້າ ຂອງເຈົ້າໜ້າທີ່ສະຫະລັດຄົນໜຶ່ງ ທີ່ບໍ່ ປະສົງອອກຊື່ ທີ່ກ່າວວ່າ ນາຍ Sayyaf ຕົກເປັນເປົ້າໝາຍ ຍ້ອນຖືກສົງໄສວ່າ ມີສ່ວນ ກ່ຽວພັນກັບ ພະນັກງານຊ່ອຍເຫຼືອຄົນອາເມຣິກັນ ນາງ Kayla Muller ຜູ້ທີ່ໄດ້ຖືກຈັບໂຕ ໄປໂດຍກຸ່ມກໍ່ການຮ້າຍ ໃນປີ 2013 ແລະ ຖືກຂ້າຕາຍໃນເວລາຕໍ່ມາ ກ່ອນໜ້ານີ້ ຕາໜ່າງຂ່າວ ABC ໄດ້ລາຍງານວ່າ ນາງ Muller ຖືກສົ່ງໂຕໃຫ້ກັບ ນາຍ Sayyaf ເພື່ອບັງຄັບໃຫ້ເປັນເຈົ້າສາວ ຫຼື ເປັນຂ້າທາດ ຂ່າວ ABC ກ່າວວ່າ ຄອບຄົວຂອງນາງ Muller ໄດ້ຕິດຕາມເບິ່ງສະຖານະການ ໃນວັນເສົາ ວານນີ້ ແຕ່ບໍ່ມີຄຳເຫັນໃນທັນທີເທື່ອ ຂ່າວຍັງເວົ້າອີກ ວ່າ ການກົດດັນໃຫ້ຈັບໂຕນາຍ Sayyaf ໄດ້ຮັບການອະນຸມັດ ໃນເດືອນມີນາຜ່ານມາ ຈາກປະທານາທິບໍດີ ບາຣັກ ໂອບາມາ ບໍ່ດົນຫຼັງຈາກທີ່ມີການຢັ້ງຢືນວ່າ ນາງ Muller ໄດ້ເສຍຊີວິດແລ້ວ ທຳນຽບຂາວກ່າວວ່າ ທ່ານໂອບາມາໄດ້ອອກຄຳສັ່ງ ໃນຕອນເດິກຂອງຄືນວັນສຸກ ໃຫ້ທຳນຽບຫ້າແຈ ສົ່ງທະຫານທີ່ປະຈຳຢູ່ອິຣັກ ເຂົ້າໄປທຳການບຸກໂຈມຕີ ຢູ່ໃນເຂດ al-Omar ນັ້ນ ອັນເປັນການເຄື່ອນໄຫວທີ່ບໍ່ສູ້ມີຂຶ້ນ ແລະຫັນເຫ ອອກຈາກຍຸທະສາດຕໍ່ຕ້ານກຸ່ມອິສລາມ ທີ່ອິງໃສ່ການໂຈມຕີທາງອາກາດເປັນຫລັກນັ້ນ